Waldfischbach-Burgalben

Waldfischbach-Bojalwe (amtlich Waldfischbach-Burgalben) is è Ortsgemää im Landkrääs Siedweschtpalz in Rhailand-Palz. Ès ist Sitz vun de glaichnòmich Verbondsgemää und die greescht Kommun im Landkrääs Siedweschtpalz, wo kää Stadtrecht hat.

 Geografie 
 Geografischi Lage 

Fischbach-Bojalwe lait im Pälzerwald, ennere Däälrechion vun de Palz, zwische de Städt Laudre und Bärmesens. Durch Waldfischbach-Bojalwe fließen die zwää Bäch Schwarzbach und Moosalb. Di Gemagung lait in 250–280 m Heh.

 Nòchbergemääne 

Nochbergemääne sin Clause, Dusaidersch, Gaiseberg, Helderschberg, Hermeschberg, Äned, und Stäalwe.

 Ortsdääle 

Fischbach, erschtmols urkundlich erwähnt im Joor 1182.
Bojalwe, erschtmols urkundlich erwähnt im Joor 1152.

 Geschichte 


Waldfischbach-Bojalwe is am 7. Juni 1969 durch die Z'sammeleechung vun de bis domols aajestänniche Gemääne Waldfischbach unn Bojalwe entstann.

 Waldfischbach 

Fischbach werd 1182 als 'Vispach' es erschde mol gehääß. Nom Draißichjääriche Kriech war's wiescht gefall unn fer mehrere Joor hat känner mi dort gelèbt. Denó war's è gewäähnlicher Baureort. Es hat die glaich Geschicht wie die annere Holzlandgemääne a.

Nodemm die Palz an Frònkraich ògeschloss wòr war, no de Frònzeesisch Reweluzion is Fischbach Sitz vum'è Kandon wòr. Zu demm Kandon han 21 Gemääne geheert. A òschließend als Daal vum bayrische Rhaikrääs is'es Koandonshauptort geblebb unn hat sich zum'è wirtschaftliche Unnerzentrum entwiggelt. Bai de Vewaldungsreform vunn 1972 is der Status dodurch beschdädicht wòr, daß Fischbach-Bojalwe Sitz vunn de Verbondsgemäänevewaldung wòr is.

Waldfischbach hat frier emol bloß Fischbach gehäß unn so häßt's im Volksmund a hait noch waitgehend. Awwer wä denne viele Ortschafde wo Fischbach hääßen (Fischbach bai Dòhn, Fischbach bai Laudre) isses dann vunn Amtswää umbenannt wor. Es erschd is'es Abtfischbach gehääß wor, wail's in saine Òfäng vor iwwer 800 Joor è Maierai vum Kloschder Hornbach war. Dennó is de offizielle Nòme in Waldfischbach geännert wor, wail's z'samme met Helderschberg, Gaiselberg, Schmaleberg, Schopp unn Stäalwe die Hembach bild. Die Hembach is è Joorhunnderde aldi Waldallmende wo noch hait exeschderd.

 Bojalwe 
1152 is Burgalba erwähnt wòr. Es hat zaitwais met Bärmesens zu Hesse-Darmstadt geheert. Nom Dood vum Landgraf Ludwig 1790 hat Bojalwe viel Innwohner veloor, wail die darmstädter Garnison uffgeleest wòr is. Òfongs vum 19. Joorhunnert is Bojalwe zum'è Ort vun Bilderhännler wòr, wo Hailichebilder unn anneri naivi Kunscht in ganz Daitschland fäälgebott han. Wie dass nixmi inngebrung hat, han sich die Bojalwer uff die Korbmacherai veleet. Die Korbmacherai war sò wichdich wòr, daß sogar Korbmacher vun auswärts ehr Wohnsitz no Bojalwe veleet han.

 Relichione 
2007 warn 42,8 Prozent vun de Innwohner Proddeschdande und 42,5 Prozent Kaddoligge. Die iwwriche han ennere annere Relichion ògeheert orre warn konfessionslos.KommWis, Stand: 31.12.2007

 Kuldur unn Sehenswirdichkääde 
 Historischi Kärch Bojalwe – È Kärch in Bojalwe is 1197 es erschde mol erwähnt wòr. Die (haidich proddeschdandisch) Kärch hat noch è massiv gemauerder Turm met ennere Sunneuhr. De Turm stammt noch vun demm romanische Bau wo em Hailiche Adelfus gewaiht war. Es Lònghaus is aus'em Joor 1740.

 Di Wallfahrdskabell Maria Roseberg is im Kärn en romanischer Bau ausem 12. Johrhunnerd. Im 13. Johrhunnerd hot ma se um en Chor erwaiderd un im 15. Johrhunnerd sin an di urschbringlisch oischiffisch Kabell zwee Lònghausachse agebaud worre. Des Tirmel hot ma erschd im 20. Johrhunnerd ufs Dach ghoggt. 1910-1912 hot ma e naji draischiffischi Hallekärch erbaut un 1949 is zur Vervollschdännischung vun da Aalag noch in Kraizgong dazukumme.

 Di zwee Kärche vun Waldfischbach, di efangelisch vun 1849–1854 un di kadolisch, sin im neoromònische Schdil erbaut.

 Im Hämadmuseum sin tibische Ärwedsgeräde ausem Pälzer Wald un hischdoarische Wuhnraim ausgeschdelld, außerdemm e vollschdännischi Dorfabothek, e Dogumendazion vun da Schlabbeprodukzion un ajschologische Funde vun da Haidelsbursch.

 Haidelsbursch – è befeschdischdi Hehesiedlung aus keldischer un remischer Zait. Do sin noch Mauaresde, sogaa mid orischinal Grabpladde ausm 2. Joahunnad noo Grischdus.

 Bollidig 
 Borjemääschder vun (Wald-)Fischbach 
 ????–1800: Nicolaus Infert
 1800–1815: Heinrich Stein
 1815–1817: Ludwig Lanz
 1817–1849: Heinrich Schaaf
 1849–1850: Peter Stein
 1850–1850: Jakob Riedinger
 1851–1852: Heinrich Kieborz
 1852–1853: Jakob Riedinger
 1853–1868: Heinrich Laudemann
 1864–1874: Jakob Schaaf
 1875–1883: Adam Wahl
 1883–1901: Jakob Jochum 1902–1903: Martin Schaaf
 1903–1910: Friedrich-Wilhelm Jentzer
 1910–1921: Carl Stöß
 1921–1921: Karl Kieborz
 1921–1923: August Stöß
 1923–1927: Daniel Woll
 1927–1929: Friedrich Stöß
 1930–1945: Philipp Rothhaar
 1945–1946: August Bauer
 1946–1950: August Bauer
 1950–1962: Ludwig Stein
 1963–1969: Emil Dietrich
 Borjemääschder vun Bojalwe 
 vor 1919 hat Bojalwe zu de Bojemääschderai (Wald-)Fischbach geheert
 1919–1920: Karl Kettering
 1920–1923: Jakob Müller IV.
 1923–1928: Jakob Auer
 1928–1933: Jakob Müller IV.
 1933–1945: Adolf Kemnitzer
 1945–1946: Hans Müller
 1946–1952: Otto Mangold I.
 1952–1969: Heinrich Hufnagel

 Borjemääschder vun Fischbach-Bojalwe 

 1969–1972: Emil Dietrich (WGR)
 1972–1979: Kurt Däuber (SPD)
 1979–1992: Erich Rutz (CDU)
 1992–2004: Fritz Sopp (CDU)
 2004–2009: Andreas Peiser (SPD)
 2009–2014: Sigrun Klotz-Bischoff (CDU)
 sait 2014: Anna Silvia Henne (SPD)
 Gemainderat 

Die Wahle zum Gemäänerat han sait em Z'sammeschluss 1969 folchende Ergebnisse gebrung:

Pardaje und Wählergemainschafde %2009 Sitze2009 %2004 Sitze2004 %1999 Sitze1999 %1994 Sitze1994 %1989 Sitze1989 %1984 Sitze1984 %1979 Sitze1979 %1974 Sitze1974 %1969 Sitze1969CDU40,3938,6942,8939,1945,21053,31246,21041,9931,67SPD30,0729,1635,4841,3937,7834,1740,3937,7831,17FWG20,2417,3421,8519,6417,1412,6313,5320,3537,38BWB9,58215,023--------------gesamt100,0022100,0022100,0022100,0022100,0022100,0022100,0022100,0022100,0022Wahlbetailichung in %57,663,665,977,481,779,682,383,781,0

 Wabbe 
Die Blasonierung vun demm Wabbe hääßt: Vun Schwarz unn Gold gespalt, rechts è linksgewendter uffgerichder silwerner Fisch, links è rotbewehrter und -bezungter rooder Leeb.

Das Wabbe is 1980 vun de Bezirksrechierung Naischadt genämicht wòr unn zaicht de Leeb vun de Grafschaft Zwääbrigge aus'em alde Wabbe vun Bojalwe und de reddende Fisch aus'em ehemoliche Wabbe vun Fischbach.Karl Heinz Debus: Das große Wappenbuch der Pfalz. Neustadt an der Weinstraße 1988, ISBN 3-9801574-2-3

 Schdädtepartnerschafde 
È Städtepartnerschaft besteht met de franzeesische Stadt Carentan im Department Manche in de Normòndie.

 Persenlichkaide 
 Aus em Ord schdammend 
 Albert Zapf (1870 - 1940), daitscher Bolidiger un Induschdrieller, Raischsdagsmidglied un Vorsitzender vum Ufsichtsrat vun de Sidzugger AG
 Albert Zwick (1890 - 1958), daitscher Schdadischdiger un Schdaadswisseschafdler
 Gerd Hornberger (1910 - 1988), Laichtadleet

 Im Ord gewirkd 
 Karl Foltz (1865 - 1961) waa Brälad un viele Johr kadolischer Ortsparrer, hat di Parrkärsch Sangd Jossef in Fischbach gschdifd un baue geloßt, noch ihm is di Prälat-Foltz-Schdrooß benannd.

 Oinzelnochwais 

 Literatur 
 800 Jahre Waldfischbach. 1182–1982. Heimatbuch zur 800-Jahrfeier. (Hrsg.: Ortsgemeinde Waldfischbach-Burgalben durch den Arbeitskreis Festschrift), Waldfischbach-Burgalben 1982, 632 S. m. zahlr. Abb.

 Weblinks 

 http://www.waldfischbach-burgalben.de

Kategorie:Saa- un Weschdpälzische Orde‎